
Б е о г р а д



ЗАПИСНИК
27. СЕДНИЦЕ ОДБОРА ЗА ОДБРАНУ И УНУТРАШЊЕ ПОСЛОВЕ, 
ОДРЖАНЕ 29. МАЈА 2026. ГОДИНЕ

	
Седница је почела у 12,00 часова.

Седници је, у складу са чланом 70. став 1. алинеја прва Пословника Народне скупштине, председавао мр Милован Дрецун, председник Одбора.

Седници су присуствовали Дарко Јовановић, заменик председника и чланови Одбора: Томислав Јанковић, др Душан Бајатовић, Марија Јевђић, Мариника Тепић, Мирослав Алексић и Здравко Понош. 

Седници су присуствовали заменици чланова Одбора:  Радослав Милојичић, заменик одсутног члана проф. др Зорана Драгишића, Горан Спасојевић, заменик присутног члана Дарка Јовановића, Дане Станојчић, заменик одсутног члана проф. др Марка Миленковића,  Милош Гњидић, заменик одсутног члана Јасмине Обрадовић, Радован Тврдишић, заменик одсутног члана Биљане Пантић Пиља, Угљеша Марковић, заменик присутног члана др Душана Бајатовића, Александар Ђукић, заменик одсутног члана Драгана М Марковића,  Слободан Илић, заменик одсутног члана Бранка Лукића и Јелена Јеринић, заменик одсутног члана Богдана Радовановића.

Члан Одбора проф. др Митар Ковач је оправдао одсуство.

Седници није присуствовао члан Одбора др Милош Јовановић.

Седници је присуствовала и народна посланица Дуња Симоновић Братић, која није члан, односно заменик члана Одбора.

Седници су, поред Ивице Дачића, потпредседника Владе и министра унутрашњих послова, присуствовали и Слободан Недељковић, саветник министра - шеф Кабинета министра, Слободанка Новаковић, заменик шефа Кабинета министра, Дијана Вукомановић, саветницa министра, Вељкo Одаловић, в.д. секретара Министарства, Драган Васиљевић, директор полиције, Владан Радосављевић, помоћник директора полиције, Ивицa Ивковић, начелник Управе полиције, Иван Петковић, помоћник начелника Управе криминалистичке полиције, Драгана Трајковић, начелница Управе за управне послове, Дејан Бојовић, заменик начелника Полицијске управе за град Београд, Мирослав Пауновић, в.д. помоћника министра – начелник Сектора унутрашње контроле, Мирослав Грбић, помоћник начелника Сектора унутрашње контроле и Драган Миловановић, помоћник начелника Сектора унутрашње контроле.

	Одбор је, на предлог председника, већином гласова утврдио следећи


Д н е в н и  р е д:

	1. Разматрање Информације о раду Министарства унутрашњих послова у   периоду од октобра до децембра 2025. године (05 Број: 02-941/25-6, од 18. фебруара 2026. године); 
       2. Раматрање Информације о раду Министарства унутрашњих послова у периоду од јануара до марта 2026. године (05 Број: 02-1705/26 од 8. маја 2026. године); 
	3.  Разматрање Извештаја о стању безбедности у Републици Србији у периоду од јула до децембра 2025. године (05 број: 02-941/25-6 од 18. фебруара 2026. године);
	4. Разматрање Извештаја о раду Сектора унутрашње контроле за 2025. годину     (05 број: 02-1416/26 од 1. априла 2026. године);
       5. Разматрање Предлога закона о потврђивању Споразума између Министарства унутрашњих послова Републике Србије и Министарства за заштиту грађана Републике Грчке о успостављању заједничких патрола ради заштите јавног реда у одмаралиштима у Републици Србији и Републици Грчкој, који је поднела Влада (број: 011-1676/26 од 4. маја 2026. године).

	Мр Милован Дрецун је, на основу члана 82, а сходно члану 92. ст 2. и 4. и члану 157. став 2. Пословника Народне скупштине, поднео предлог да Одбор обави заједнички јединствени претрес о тачкама од 1. до 5. предложеног дневног реда, што је Одбор већином гласова прихватио.          
	Пре преласка на рад по утврђеном дневном реду, Одбор је већином гласова, без примедаба, усвојио записник 25. седнице Одбора.
	Председник Одбора је на почетку дао реч Ивици Дачићу, потпредседнику Владе и министру унутрашњих послова, који је упознао чланове Одбора са Информацијама о раду министарства у периоду од октобра 2025. године до марта 2026. године и истовремено се укратко осврнуо на Извештај о стању безбедности у Републици Србији у другој половини 2025. године и Извештај Сектора унутрашње контроле за 2025. годину. Министар Дачић је навео статистичке податке који указују на јасно опадајући континуирани тренд у последњих 25 година када је у питању укупан број извршених кривичних дела, посебно апострофиравши податак да је укупан број кривичних дела у 2025. години био мањи за скоро 50% у односу на 2001. годину. Такође је додао да је број најтежих кривичних дела (убиства у покушају и тешка убиства у покушају), био 3,3 пута мањи у 2025. години у односу на 2021. годину. У даљем излагању се бавио упоредном анализом броја извршених кривичних дела у различитим сферама, поредећи 2025. годину и неке од претходних година. Што се тиче јавних окупљања, у периоду након догађаја од 1. новембра 2024. године у Новом Саду, одржано их је више од 30.000, а тим поводом је ангажовано 363.000 полицијских службеника, од којих је повређено њих 326. Полиција је у том периоду поднела укупно 618 кривичних и 2.196 прекршајних пријава. Министар је на крају резимирао да је стање безбедности у протеклој години било далеко боље него у првим годинама после 2000. године, као и да се из Извештаја о раду Сектора унутрашње контроле види да је током 2025. године процесуирано 210 полицијских службеника што представља највећи број откад постоји унутрашња контрола. У истом контексту се осврнуо на актуелни случај у који је био инволвиран сада већ разрешени начелник полицијске управе за град Београд и нагласио да што се њега тиче, заштићених нема, као и да је његов став да сви они  који брукају полицију треба да буду склоњени са свог радног места и удаљени из службе.
У дискусији су учествовали: Здравко Понош, Мирослав Алексић, Радослав Милојичић, Мариника Тепић, Јелена Јеринић, Слободан Илић, Марија Јевђић, Душан Бајатовић, Дарко Јовановић, Томислав Јанковић, Угљеша Марковић, Ивица Дачић и Драган Васиљевић.
У складу са чланом 117. ст. 1. и 4. сходном применом члана 109. Пословника Народне скупштине, председник Одбора је народним посланицима Здравку Поношу и Мариники Тепић, члановима Одбора, изрекао меру опомене.
Након што је дискусија закључена приступило се изјашњавању о тачкама од 1. до 5. дневног реда. 
Одбор је, на предлог председника, већином гласова (9 „за“,  3 „против“, није гласало двоје), одлучио да прихвати Информацију о раду Министарства унутрашњих послова у периоду од октобра до децембра 2025. године.
Одбор је, на предлог председника, већином гласова (9 „за“, 3 „против“, није гласао један), одлучио да прихвати Информацију о раду Министарства унутрашњих послова у периоду од јануара до марта 2026. године.
Одбор је, на предлог председника, већином гласова (9 „за“, 3 „против“, није гласао један), одлучио да прихвати Извештај о стању безбедности у Републици Србији у периоду од јула до децембра 2025. године.
Одбор је, на предлог председника, већином гласова (9 „за“, 3 „против“, није гласао један), одлучио да прихвати Извештај о раду Сектора унутрашње контроле Министарства унуташњих послова за 2025. годину.
Одбор је, на предлог председника, већином гласова (9 „за“, није гласало четворо), одлучио да предложи Народној скупштини да прихвати Предлог закона о потврђивању Споразума између Министарства унутрашњих послова Републике Србије и Министарства за заштиту грађана Републике Грчке о успостављању заједничких патрола ради заштите јавног реда у одмаралиштима у Републици Србији и Републици Грчкој. За известиоца Одбора на седници Народне скупштине одређен је народни посланик Милован Дрецун, председник Одбора.


             
***

Седница је завршена у 14,35 часова.

Саставни део овог записника чини обрађени тонски снимак седнице Одбора.



      СЕКРЕТАР ОДБОРА		                 		      ПРЕДСЕДНИК ОДБОРА
		      

 Весна Матић Вукашиновић			                    мр Милован Дрецун
